สวัสดีค่ะ ตอนนี้ท้องได้ 14 วีคค่ะ เกือบตกบันได เท้าวืดลงไปหนึ่งขึ้น เอาส้นเท้ากระทืบลงข้างนึงรับน้ำหนักค่ะ ตอนนี้ปวดทั้งข้อเท้า เข่า และหลังค่ะ เริ่มปวดท้องหน่อยๆ ไม่แน่ใจเพราะเกร็งด้วยหรือเปล่า กังวลว่าจะกระทบถึงลูกไหมคะ ขอบมากค่ะ
สวัสดีค่ะ การที่ประสบอุบัติเหตุที่ร่างกายเช่นการล้มแล้วกระแทกขณะตั้งครรภ์นั้น อาจจะมีผลได้หลากหลายขึ้นกับความรุนแรงของอุบัติเหตุและอวัยวะที่ได้รับการกระทบกระแทกจากที่กล่าวมา ถ้าเอาเท้าลง รับน้ำหนักไว้ได้ หน้าท้องหรือหลังไม่ได้กระแทกพื้นโดยตรง ก็นึกถึงว่าจะทำให้เกิดการบาดเจ็บต่อทารกในครรภ์ได้น้อยแต่อย่างไรก็ตาม ถ้าเป็นการล้มที่รุนแรง แม้หน้าท้องไม่ได้กระแทกโดยตรงแต่อาจะได้รับการกระทบกระเทือนได้เช่นกัน ถ้าตอนนี้มีอาการปวดท้องน้อหน่วงๆ ปวดตามกล้ามเนื้อมาก ขยับกล้ามเนื้อหรือลงน้ำหนักได้ไม่เหมือนปกติ ควรไปพบแพทย์เพื่อตรวจเพิ่มเติมทั้งการเอ็กซเรย์ข้อที่ลงน้ำหนัก และพบสูตินรีแพทย์เพื่อตรวจเช็กเรื่องความสมบูรณ์ของเด็กในครรภ์ไปด้วย